John Petry

De John Petry oder Johny Petry, gebuer de 6. Juni 1965 zu Ettelbréck ass zanter Februar 2025 Procureur général d'État zu Lëtzebuerg.

 Liewen a Karriär 
Hien huet zu Stroossbuerg Droit studéiert an dëse Studium mat enger Maîtrise an engem DEA am Droit privé ofgeschloss. 1992 ass hie bei de Ministère public agetrueden.Quell vum Artikel, wou net anescht uginn: "'Le temps de l'appaisement'." d'Lëtzebuerger Land Nr.21 (72. Jg.), 23.05.2025, S.10-11 (Interview mam Pierre Sorlut).

1997 bis 2001 war hie Referendar am Marc Jaeger sengem Cabinet um Geriichtshaff vun der Europäescher Unioun, ier en dann Substitut principal vun der Section économique et financière vum Parquet gouf.

Tëscht 2003 an 2017 war hien Avocat général, dovun vun 2011 u Premier avocat général. 

2017 gouf hie Procureur général d'État adjoint, an 2025 da selwer Procureur général État. Zënter dem 1. Juli 2025 ass hien ee vun de Vizepresidente vum Conseil national de la justice.

 Um Spaweck 

Kategorie:Lëtzebuergesch Juristen
Kategorie:Gebuer 1965